Et eksempel på generatortilhenger var den bensindrevne Long Ranger-modellen til selskapet AC Propulsion fra California, som i praksis kunne gjøre om en ladbar elektrisk bil til en ladbar hybrid. Den hadde en Kawasaki motorsykkelmotor med 0.5 liters slagvolum og 36 liters bensintank, og et oppgitt drivstofforbruk på 6.7 til 7.8 liter per 100 km. Elektrisk utgangseffekt var oppgitt til 20 kW likestrøm, og den skulle kunne opprettholde en hastighet på 100-130 km/t.